चेतै आया जे इक दिन में अपनी लाड़ी ते मूढ़ै चुक्के जागतै समेत बज़ारै चा लंघै करदा हा जे सैह्‌बन गै झत्त होई गेई। हाल-बाल पुच्छने परैंत्त पक्की मल्ल पांदे गलान लगे जे “अज्जै थमां एह् मेरा पुत्तर ऐ” ते एह्‌दे परैंत्त, ओह् जदूं बी, जित्थें जां जिस हालत च मिले जरुर पुछदे जे मेरे पुत्तरै दा केह् हाल ऐ। फ्ही स्हाड़ै घर लड़की होई तां मलाटी होंदे गै पैह्‌ल मेरी लाड़ी नै कीती जे जागतै पर ते तुसें झट्ट मल्ल पाई लैती, हून केह् बचार ऐ ?